

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: dome@gulbene.lv , [www.gulbene.lv](http://www.gulbene.lv)­­­­­­­­­­­

**Apvienotās Sociālo un veselības jautājumu komitejas un Izglītības, kultūras un sporta komitejas sēdes PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2025. gada 17. septembrī Nr. 7**

Sēde sasaukta 2025.gada 12.septembrī plkst. 14:35

Sēdi atklāj plkst. 2025.gada 17.septembrī 08:53

**Sēdi vada** - Izglītības, kultūras un sporta komitejas priekšsēdētāja Liena Silauniece

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komitejas locekļi)**: Ainārs Brezinskis, Andis Caunītis, Artūrs Smagars, Gunārs Babris, Guntis Princovs, Ivars Kupčs, Lāsma Gabdulļina, Valtis Krauklis (attālināti, videokonferences režīmā)

**Nepiedalās deputāti (komitejas locekļi)**: Normunds Audzišs – attaisnojoši iemesli

**Piedalās deputāti (nav komitejas locekļi)**: Jānis Barinskis, Gunārs Ciglis, Normunds Mazūrs

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

*Komitejas sēdei tika veikts videoieraksts, pieejams* :

<https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ>

Izglītības, kultūras un sporta jautājumu komiteja – 2025/09/17 08:05 EEST — Recording, 723,7 MB, tiek publicēts pašvaldības tīmekļvietnē.

**DARBA KĀRTĪBA:**

**0. Par darba kārtības apstiprināšanu**

**1. Par Rankas pamatskolas atbilstību kritērijiem atbalsta saņemšanai 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas ietvaros**

**2. Par dalību Gulbenes novada pašvaldības dalību projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē”**

**3. Informācija - Ilgstoša sociālā aprūpe un sociālā rehabilitācija institūcijā pilngadīgām personām Gulbenes novadā**

**0.**

**Par darba kārtības apstiprināšanu**

ZIŅO: Liena Silauniece

LĒMUMA PROJEKTU SAGATAVOJA: Līga Nogobode

DEBATĒS PIEDALĀS: nav

Priekšlikumi balsošanai:

1. Iekļaut komitejas darba kārtībā informāciju - **Ilgstoša sociālā aprūpe un sociālā rehabilitācija institūcijā pilngadīgām personām Gulbenes novadā** (Liena Silauniece)

Balsojums: ar 9 balsīm "Par" (Ainārs Brezinskis, Andis Caunītis, Artūrs Smagars, Gunārs Babris, Guntis Princovs, Ivars Kupčs, Lāsma Gabdulļina, Liena Silauniece, Valtis Krauklis), "Pret" – nav, "Atturas" – nav, "Nepiedalās" – nav

Lēmums: Pieņemts

Apvienotā Sociālo un veselības jautājumu komitejas un Izglītības, kultūras un sporta komiteja atklāti balsojot: ar 9 balsīm "Par" (Ainārs Brezinskis, Andis Caunītis, Artūrs Smagars, Gunārs Babris, Guntis Princovs, Ivars Kupčs, Lāsma Gabdulļina, Liena Silauniece, Valtis Krauklis), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2025.gada 17.septembra Apvienotās Sociālo un veselības jautājumu komitejas un Izglītības, kultūras un sporta komitejas sēdesdarba kārtību.

**1.**

**Par Rankas pamatskolas atbilstību kritērijiem atbalsta saņemšanai 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas ietvaros**

ZIŅO: Dace Kablukova

LĒMUMA PROJEKTU SAGATAVOJA: Dace Kablukova, Laima Priedeslaipa

DEBATĒS PIEDALĀS: Lauris Šķenders, Dace Kablukova, Gunārs Babris, Aiga Loseva, Liena Silauniece

Apvienotā Sociālo un veselības jautājumu komitejas un Izglītības, kultūras un sporta komiteja atklāti balsojot:

ar 9 balsīm "Par" (Ainārs Brezinskis, Andis Caunītis, Artūrs Smagars, Gunārs Babris, Guntis Princovs, Ivars Kupčs, Lāsma Gabdulļina, Liena Silauniece, Valtis Krauklis), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Rankas pamatskolas atbilstību kritērijiem atbalsta saņemšanai 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas ietvaros**

Atbildot uz Gulbenes novada pašvaldības 2025.gada 24.jūlija vēstuli Nr.GND/17.2/25/2062, Gulbenes novada pašvaldība 2025.gada 11.augustā ir saņēmusi Izglītības un zinātnes ministrijas (turpmāk – ministrija) 2025.gada 8.augusta vēstuli Nr.4-7e/25/2070 (Gulbenes novada pašvaldībā reģistrēta ar Nr.GND/17.2/25/2761-I) par Rankas pamatskolas iespējām startēt Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākumā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” (projekta Nr. 4.2.1.5., otrā iesniegumu atlases kārta).

Ministrija savā vēstulē skaidrojusi, ka Rankas pamatskolā uz 2024.gada 1.septembri izglītojamo skaits 4.–6. klašu posmā bija 26 skolēni, kas neatbilst Ministru kabineta 2025.gada 28.janvāra noteikumu Nr.72 “Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas īstenošanas noteikumi” (turpmāk – MK noteikumi Nr.72) prasībām par minimālo skolēnu skaitu – 30. Ministrija norāda, ka, lai šādu izglītības iestādi izvirzītu atbalstam, pašvaldība var izvērtēt iespēju piemērot MK noteikumu Nr.72 1.pielikuma 3.punktā minētos izņēmumus. Vienlaikus ministrija norāda, ka pašvaldība, piemēram, var pieņemt domes lēmumu par pārejas perioda noteikšanu līdz 2027.gada janvārim, lai sekotu līdzi skolēnu skaita dinamikai. Gadījumā, ja noteiktajā laikā kritēriji netiek sasniegti, domes lēmumā jāparedz turpmākā rīcība, nodrošinot izglītības iestādes atbilstību normatīvo aktu prasībām.

Saskaņā ar MK noteikumu Nr.72 1.pielikuma 3.4.apakšpunktu prasības, kas noteiktas šā pielikuma 1.punktā, nav attiecināmas uz tām izglītības iestādēm, kuras nevar šīs prasības izpildīt, ievērojot noteikto pārejas periodu, ko pašvaldība ir noteikusi pēc pieņemtajiem domes lēmumiem par vispārēju izglītības iestāžu tīkla optimizēšanu; šādos gadījumos pašvaldība priekšatlases ietvaros iesniedz pierādījumos balstītu apliecinājumu, ka vispārējās izglītības iestādes atbilstība šo noteikumu [1.pielikuma](https://likumi.lv/ta/id/358276#piel1) 1.1.–1.5.apakšpunktā minētajiem kritērijiem tiks nodrošināta līdz 2027.gada 31.augustam.

 Ņemot vērā augstāk minēto un pamatojoties uz Izglītības likuma 17.panta trešās daļas 1.punktu, kas nosaka, ka pašvaldība, saskaņojot ar Izglītības un zinātnes ministriju, dibina, reorganizē un likvidē vispārējās izglītības iestādes, tai skaitā speciālās izglītības iestādes un klases, kā arī pirmsskolas izglītības grupas bērniem ar speciālām vajadzībām un interešu izglītības iestādes, Pašvaldību likuma 4.panta pirmās daļas 4.punktu, kas nosaka pašvaldības autonomo funkciju gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, un 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un MK noteikumiem Nr.72, un Gulbenes novada pašvaldības domes Apvienoto Izglītības, kultūras un sporta jautājumu komitejas un Sociālo un veselības jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_\_\_), "Pret" – (\_\_\_\_), "Atturas" – (\_\_\_\_), "Nepiedalās" – (\_\_\_\_), Gulbenes novada pašvaldības dome NOLEMJ:

1. UZDOT Gulbenes novada Izglītības pārvaldei monitorēt izglītojamo skaitu Rankas pamatskolā, pārbaudot tā atbilstību  MK noteikumu Nr.72 1.pielikuma 1.4.apakšpunktā noteiktajam – vismaz 30 izglītojamie katrā klašu posmā (1.–3., 4.–6. un 7.–9.).
2. UZDOT Gulbenes novada Izglītības pārvaldei, ja 2027.gada janvārī tiek konstatēta Rankas pamatskolas neatbilstība noteiktajām prasībām saskaņā ar šā lēmuma 1.punktu, līdz 2027.gada 15.janvārim sagatavot un iesniegt risinājumus izskatīšanai Gulbenes novada pašvaldībai, lai līdz 2027.gada 31.augustam nodrošinātu Rankas pamatskolas atbilstību MK noteikumu Nr.72 1.pielikumā noteiktajām prasībām.
3. UZDOT lēmuma izpildes kontroli veikt Gulbenes novada pašvaldības izpilddirektoram.

**2.**

**Par dalību Gulbenes novada pašvaldības dalību projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē”**

ZIŅO: Lauris Šķenders

LĒMUMA PROJEKTU SAGATAVOJA: Lauris Šķenders

DEBATĒS PIEDALĀS: nav

Apvienotā Sociālo un veselības jautājumu komitejas un Izglītības, kultūras un sporta komiteja atklāti balsojot:

ar 9 balsīm "Par" (Ainārs Brezinskis, Andis Caunītis, Artūrs Smagars, Gunārs Babris, Guntis Princovs, Ivars Kupčs, Lāsma Gabdulļina, Liena Silauniece, Valtis Krauklis), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldības dalību projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē”**

Gulbenes novada attīstības programmā 2025.-2030.gadam, turpmāk – attīstības programma, ir noteiktas ilgtermiņa un vidējā termiņa prioritātes. Kā viena no ilgtermiņa prioritātēm attīstības programmā ir izglītības iestāžu un izglītības sistēmas sakārtošana. Attīstības programmā ir definēta “IP1. Cilvēkresursu attīstība”, un vidējā termiņa prioritāte “VTPC 1. “Izglītība prasmes un kompetences”. Lai sasniegtu attīstības programmā izvirzīto prioritāšu īstenošanu, attīstības programmas Investīciju plānā 2025.-2027.gadam ir noteikts rīcības virziens “RVC 1.1. “”Ilgtspējīga un efektīva izglītības ekosistēma”, kā ietvaros plānots projekts “Kvalitatīva mācību satura nodrošināšana Gulbenes novada izglītības iestādēs”.

Projektā plānots iesaistīt visas Gulbenes novada skolas – Gulbenes novada vidusskolu, Rankas pamatskolu, Lizuma pamatskolu, Lejasciema pamatskolu, Tirzas pamatskolu, Stāķu pamatskolu. Kopējās projektā attiecināmās izmaksas ir 1 724 567.06 EUR.

Pasākuma otrās projektu iesniegumu atlases kārtas mērķis ir sniegt atbalstu tām pašvaldībām, kas ir sakārtojušas vispārējās izglītības iestāžu tīklu, lai uzlabotu vispārējās izglītības iestāžu mācību vidi, efektīvi koncentrētu un izmantotu resursus un stiprinātu vispārējās izglītības iestādes ar mūsdienīgas un kvalitatīvas pamata un vidējās izglītības īstenošanai nepieciešamo nodrošinājumu, tādējādi uzlabojot piekļuvi kvalitatīviem pakalpojumiem izglītības jomā. Tajā skaitā Gulbenes novada pašvaldībai.

Gulbenes novada pašvaldība plāno sekojošas investīcijas savās izglītības iestādēs:

Gulbenes novada vidusskola – Sporta halles izbūve, Gulbenē, Līkā iela 21;

Lizuma pamatskola – aprīkojuma, inventāra un mēbeļu iegāde Lizuma pamatskolai;

Rankas pamatskola – skolas foajē remonts, āra klases izveidošana, aprīkojuma, inventāra un mēbeļu iegāde Rankas pamatskolai;

Stāķu pamatskola – dizaina un tehnoloģiju kabineta pārbūve, inventāra aprīkojuma un mēbeļu iegāde Stāķu pamatskolai.

Tirzas pamatskola – skolas gaiteņa pārbūve par mācību telpu, skolas zvana ierīkošana, mēbeļu un aprīkojuma iegāde Tirzas pamatskolai;

Lejasciema pamatskola – mēbeļu un inventāra iegāde Lejasciema pamatskolai.

Kopējās projekta attiecināmās izmaksas ir 1 724 567.06 EUR (viens miljons septiņi simti divdesmit četri tūkstoši pieci simti sešdesmit septiņi euro 06 centi) no kurām 822 432 EUR (astoņi simti divdesmit divi tūkstoši četri simti trīsdesmit divi euro 00 centi) ir ERAF finansējums.

Finansējuma provizoriskais sadalījums ir sekojošs:

Gulbenes novada vidusskolas sporta zāles būvniecība – 164 486 EUR ir ERAF finansējums, bet 785 513 EUR ir pašvaldības finansējums;

Lizuma pamatskolas inventāra un aprīkojuma iegāde – 255 000 EUR ir ERAF finansējums un 45000 EUR ir pašvaldības finansējums;

Rankas pamatskolas gaiteņa remontdarbi un aprīkojuma iegāde – 119 000 EUR ir ERAF finansējums un 21 000 EUR ir pašvaldības finansējums;

Stāķu pamatskolas dizaina un tehnoloģiju kabineta pārbūve un aprīkojuma iegāde – 119 000 EUR ir ERAF finansējums un 21 000 EUR ir pašvaldības finansējums;

Tirzas pamatskolas gaiteņa pārbūve un aprīkojuma iegāde – 119 000 EUR ir ERAF finansējums un 21 000 EUR ir pašvaldības finansējums;

Lejasciema pamatskolas aprīkojuma un mēbeļu iegāde – 45 946 EUR ir ERAF finansējums un 8100 ir pašvaldības finansējums.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Finanšu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_\_ (\_\_\_\_), "Atturas" – \_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” iesniegšanu CFLA projektu konkursā.
2. UZDOT Gulbenes novada Centrālās pārvaldes Finanšu nodaļai nepieciešamo līdzfinansējumu 902 135,06 EUR (deviņi simti divi tūkstoši simts trīsdesmit pieci *euro*, 06 centi) (tajā skaitā PVN) un priekšfinansējumu 411 216 EUR (četri simti vienpadsmit divi simti sešpadsmit EUR 00 centi) apmērā nodrošināt ņemot aizņēmu Valsts kasē.

3. Par projekta ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

4. Lēmuma izpildes kontroli veikt Gulbenes novada pašvaldības izpilddirektoram.

**3.**

**Informācija - Ilgstoša sociālā aprūpe un sociālā rehabilitācija institūcijā pilngadīgām personām Gulbenes novadā**

ZIŅO: Sarmīte Ozoliņa

LĒMUMA PROJEKTU SAGATAVOJA: Jānis Antaņevičs

DEBATĒS PIEDALĀS: Sarmīte Ozoliņa, Gunārs Babris, Jānis Antaņevičs, Normunds Mazūrs, Valtis Krauklis, Ainārs Brezinskis, Ivars Kupčs

Noklausoties prezentāciju (skatīt pielikumā) par Ilgstošu sociālā aprūpi un sociālā rehabilitāciju institūcijā pilngadīgām personām Gulbenes novadā, komitejas locekļi pieņem to zināšanai

Sēde slēgta plkst. 09:50

Sēdi vadīja Liena Silauniece

Protokols parakstīts 2025.gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere